**Papur Arholiad Mynediad - Cymdeithaseg**

**Prifysgol Bangor, 2018**

**Amser a ganiateir: 2 awr**

Atebwch unrhyw **2** gwestiwn:

1. Gwerthuswch yn feirniadol prif syniadaeth y persbectif Ffeministaidd ar anghyfartaledd gender yn y gweithle.
2. Cyflwynwch gynllun ymchwil (meintiol neu ansoddol) sydd yn archwilio i agweddau pobl ifanc tuag at Gristnogaeth yng Nghymru. Cofiwch gynnwys pob cam allweddol yn y broses ymchwil gan gyfiawnhau eich dewisiadau.
3. Cynigwch drafodaeth feirniadol o brif ddatblygiadau’r teulu ers “oer aur” y teulu yn y 1950au. A yw’r sefydliad yr un mor berthnasol hyd heddiw?
4. Gwerthuswch yn feirniadol a yw’r system addysg wir wedi ei seilio ar egwyddorion meritocrataidd?
5. Yn ôl y Trusell Trust (2016) mae yna gynnydd anghymesur yn y sawl sy’n defnyddio banciau bwyd yng Nghymru. Ymatebwch i’r datganiad gan gynnig trafodaeth gytbwys ar y ffactorau sy’n dylanwadu ar gyfraddau tlodi ac allgau cymdeithasol yn y Gymru gyfoes.
6. Mae sawl dangosydd yn gynyddol bwysig wrth i unigolion ddiffinio eu hunaniaeth bellach (e.e. crefydd, iaith, lle, rhywedd a rhywioldeb). Gwerthuswch yn feirniadol werth a perthnasedd dosbarth cymdeithasol er mwyn deall hunaniaeth yn ein cymdeithas gyfoes.
7. “Sociology…disturbs the comforting quiet way of life by asking questions no one…remembers being asked, let alone answered…” (Bauman 2001:15) Ymatebwch i’r dyfyniad gan werthuso’n feirniadol swyddogaeth Cymdeithaseg er mwyn taclo anghydraddoldeb cymdeithasol.
8. Mae casglu data yn elfen bwysig o gymdeithas sy’n ceisio amddiffyn rhag terfysgaeth a throsedd. Ond sut mae’r datblygiadau yma wedi effeithio ein preifatrwydd a rhyddid fel unigolion?